
Directia Achizifi Publice s Urmiire Contracte [e—

Serviciel Urmicive Contracts




CONTRACT DE PRESTARI SERVICII
     nr.        data     
Preambul

În temeiul Legii 98/19.05.2016 privind  achiziţiile publice s-a încheiat prezentul contract de achizitie publica de servicii, între:
UNIVERSITATEA „Alexandru  Ioan  Cuza” din Iași, cu sediul în Iaşi, B-dul Carol I nr. 11, tel. 0232/201139, Fax 0232/201117, cod fiscal 4701126, cont  nr.  RO62TREZ23F650601200130X deschis la Trezoreria Municipiului Iaşi, reprezentată prin Rector, prof. univ. dr Liviu-George MAHA şi Director Economic si Resurse Umane, ec. Liliana IFTIMIA, în calitate de AUTORITATE CONTRACTANTĂ, şi

________________ cu sediul în ___, str.___, nr.__, Cod de Înregistrare Fiscală ___, cont _  deschis la __________ reprezentata legal prin  Administrator ______, in calitate de Contractant, pe de altă parte.

denumite, în continuare, împreună, "Părțile" și care,

având în vedere că:

· Autoritatea contractantă a derulat  achiziția Servicii de reevaluare financiară imobile aflate în proprietatea ”Alexandu Ioan Cuza” din Iași(cod CPV----), inițiată prin transmiterea  Solicitării de ofertă nr.____/AP/___,   către  posibili ofertanți;

· prin Nota Justificativă a Achiziției Directe nr.___/AP/___ a fost declarată câștigătoare oferta Contractantului, _____. 

au convenit încheierea prezentului Contract.
2. Definiţii
2.1 - În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. autoritate contractantă  şi contractant  - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante în cadrul serviciilor prestate conform contractului;

e. servicii - activităţi a căror prestare fac obiectul contractului;
f. subcontractant-orice operator economic care nu este parte a unui contract de achiziție publică și care prestează, execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop

g. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.
3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.
4. Obiectul principal al contractului

4.1.- Contractantul se obligă să presteze Servicii de reevaluare financiară imobile aflate în proprietatea ”Alexandu Ioan Cuza” din Iași conform caietului de sarcini,  în conformitate cu solicitarea de ofertă nr. ​​__,  cu  oferta transmisă de acesta,  înregistrată la sediul autorității contractante cu  nr. ____ 
4.2. Autoritatea contractantă se obligă să plătească preţul convenit în prezentul contract pentru serviciile prestate.
5. Preţul contractului

5.1.- Preţul contractului,  respectiv a serviciilor ce vor fi prestate de către contractant,  este de ___ lei  la care  se adaugă TVA_____ . Prețul include toate cheltuielile referitoare la deplasare,vizualizare, redactare, elaborare,precum și orice alte cheltuieli necesare realizării raportului de evaluare.

5.2.- Preţul serviciilor  este conform ofertei contractantului transmisă și înregistrată la sediul autorității contractante cu nr. ___/___.
6. Durata contractului

6.1.-Durata prezentului contract este până la data îndeplinirii de către ambele părți a obligațiilor contractuale.
6.2.- Termenul de  prestare a serviciilor ce fac obiectului contractului este de 5 zile de la data semnarii contractului de către ambele părți. 
7. Executarea contractului

7.1. – Executarea contractului începe  după semnarea acestuia de cãtre ambele pãrţi.
8. Documentele contractului

8.1.- Documentele contractului sunt:
a)caietul de sarcini nr.________;

b)solicitarea de ofertă nr.__________;

c)oferta contractantului,  transmisă de acesta și înregistrată la sediul autorității contractante cu nr. ___  ;
d)convenţie privind  securitatea  şi  sănătatatea în  muncă;

e)convenţie privind  situaţiile  de  urgenţă (apararea  împotriva  incendiilor  şi  protecţiei  civile);

f)acte adiţionale, pe măsura producerii lor;
9. Obligaţiile principale ale contractantului

9.1.- Contractantul se obligă să  presteze serviciile de reevaluare financiară imobile aflate în proprietatea ”Alexandru Ioan Cuza” din Iași la standardele şi/sau performanţele solicitate de Autoritatea Contractantă în caietul de sarcini, solicitarea de ofertă  și precizate de acesta in oferta,  anexe la prezentul contract, si cu respectarea legislatiei in vigoare. De asemenea contractantul va aplica/respecta şi eventualele acte normative şi prescripţii tehnice aplicabile, care intră în vigoare pe parcursul îndeplinirii contractului, după caz.
9.2.-Contractantul se obligă să presteze serviciile, să asigure resursele umane, materialele şi orice alte asemenea, fie de natură provizorie, fie definitivă, în vederea îndeplinirii obligaţiilor contractuale.

9.3. Contractantul se obligă să informeze autoritatea contractantă cu privire la stadiul elaborării documentaţiei  si la problemele deosebite ce pot sa apară, solicitând consultarea si colaborarea specialiştilor autorității contractante  în clarificarea lor.
· Toate drepturile de proprietate intelectuală, industrială şi de altă natură asupra documentatiei de evaluare elaborată de către Contractant vor aparţine/se transferă integral autoritatii contractante.

· Contractantului se obligă să cedeze exclusiv Autoritatii Contractante dreptul de autor pentru toată documentația tehnico-economică la data recepției serviciilor prestate. Odată cu cesiunea dreptului de autor se cesionează și dreptul de reproducere și distribuire a foto-copiilor.
9.4. -Contractantul se obligă să despăgubească autoritatea contractantă, numai ca urmare a existenței unei hotărâri judecătorești definitive în acest sens, împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de produsele, materialele, instalaţiile sau utilajele folosite pentru sau în legătură cu produsele achiziţionate, şi

ii) daune-interese, costuri, taxe şi cheltuieli de orice natură, aferente, determinate de culpa exclusivă a contractantului, cu excepţia situaţiei în care o astfel de încălcare rezultă din respectarea solicitării de oferte întocmită de către  autoritatea contractantă.

9.5.-Contractantul se obligă să respecte în timpul prestării serviciilor, în spațiile autorității contractante, normele de protecție a muncii și cele de prevenire și stingere a incendiilor.

9.6. –Contractantul răspunde de orice tip de distrugeri/pagube provocate atât autorității contractante cât și terțelor  din culpa sa, pe parcursul executării obligațiilor ce-i revin prin prezentul contract.

9.7. -Contractantul îşi asumă şi toate celelalte responsabilităţi care rezultă din celelalte clauze ale prezentului contract şi care nu au fost enumerate în prezentul capitol.
10.  Obligaţiile principale ale autorității contractante
10.1. Autoritatea contractantă se obligă să transmită în timp util contractantului toate informaţiile necesare acestuia pentru îndeplinirea contractului.

10.2 Să nominalizeze în scris persoana împuternicită, să o reprezinte faţă de Contractant; Persoana desemnată, din cadrul Universității „Alexandru Ioan Cuza” din Iași, care să asigure legătura cu  Contractantul  şi să confirme prestarea serviciilor este adm.fin. ----------, telefon --------, care va asigura rezolvarea operativă a tuturor problemelor legate de derularea prezentului contract;
10.3. Să controleze pe toata durata execuţiei calitatea serviciilor pe care le execută Contractantul;
10.4. Să pună la dispoziţia Contractantului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului;

10.5. Să confirme - prin semnătura sa – prestarea serviciilor pe documentele prezentate de personalul Contractantului (procese verbale, garanții, etc.).

10.6– În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura. 

Termenul de plată este:

a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția serviciilor este anterioară acestei date, cu menționarea în factura a codului CPV; 

b) 30 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date, cu menționarea în factura a codului CPV.

În cazul în care factura are elemente greşite şi/sau greşeli de calcul identificate de Autoritatea Contractantă, şi sunt necesare revizuiri: se vor aplica dispozițiile O.U.G. 120/2021, plata urmând a fi realizată în baza facturii corectate, în condițiile precizate mai sus.

10.7.- Plata se face în lei în contul contractantului nr. RO__ deschis la ____.
11.  Sancţiuni pentru neîndeplinirea culpabilă a obligaţiilor 

11.1.-Nerespectarea obligaţiilor asumate prin prezentul contract de cãtre una din pãrţi dã dreptul pãrţii lezate de a considera contractul de drept reziliat rezilierea operând în termen de  5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate  fãrã intervenţia instanţei de judecatã şi de a pretinde plata de daune-interese.

11.2. - i) În cazul în care, din vina sa exclusivă, contractantul nu reuşeşte să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,15% din valoarea în LEI a serviciilor neprestate la termen, calculate pro-rata temporis pentru fiecare zi de întârziere pânã la îndeplinirea tuturor obligaţiilor contractuale, fără ca valoarea totală a penalităților fără să poată depăși suma asupra căreia au fost calculate.


În situația depășirii cu mai mult de 30 de zile a termenului de prestare, cuantumul penalităților va crește la 0.30% /zi întârziere, din valoarea în lei a serviciilor neprestate la termen,  calculată pro-rata temporis pentru fiecare zi de întârziere până la îndeplinirea tuturor obligațiilor contractuale, fără ca valoarea totală a penalităților să depășească suma asupra căreia au fost calculate.

ii) În cazul în care autoritatea contractantă, din culpa sa,  nu onorează facturile în termenul stabilit prin clauza 10.1, contractantul are dreptul de a percepe, ca penalităţi, o sumă echivalentă cu o cotă procentuală din plata neefectuată de 0,15% pentru fiecare zi de întârziere, până la îndeplinirea efectivă a obligaţiilor, fără ca valoarea totală a penalităților fără să poată depăși suma asupra căreia au fost calculate.

11.3. - Autoritatea contractantă îşi rezervă dreptul de a denunţa unilateral contractul de prestări servicii, în cel mult 10  zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public. 

11.4. - În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

11.5 - Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţeazã sau dacă față de acesta este inițiată procedura falimentului,  cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din  contract îndeplinită până la data denunţării unilaterale a contractului.
12. Garanţia de bună executie a contractului –nu este cazul;
13. Recepţie şi verificări

13.1.-Autoritatea contractantă, prin reprezentanții săi, are dreptul de a verifica modul de prestare a serviciilor de către contractant pentru a stabili conformitatea lor cu prevederile din solicitarea de ofertă, specificațiile tehnice anexate acesteia, oferta și clarificările depuse de acestea si legislatiei in vigoare

13.2. – Serviciile prestate de contractant vor fi receptionate de autoritatea contractantă doar în cazul în care acestea corespund cerințelor precizate  în solicitarea de ofertă,  specificațiile tehnice anexate acesteia, respectiv cu oferta și clarificările sale depuse în cadrul achiziției.  Recepția serviciilor va fi atestată, prin semnarea fără obiecțiuni, de către reprezentanții autorității contractante, a procesului verbal de recepție a Raportului de evaluare, acest document fiind considerat actul final care certifică finalizarea contractului de  serviciile de reevaluare financiară imobile aflate în proprietatea ”Alexandru Ioan Cuza” din Iași.
Raportul de evaluare se va preda în 2 exemplare pe suport hârtie şi 1 exemplar în format electronic
13.3. –Dacă serviciile prestate de contractant nu corespund cerințelor autoritatea contractantă nu va recepţiona serviciile întocmind în acest sens un Proces verbal de refuz în care va expune motivele ce au condus la refuz. În acest caz contractantul are obligația ca în termen de 5 zile, de la primirea Procesului Verbal de refuz a recepției serviciilor să remedieze deficiențele constatate de către reprezentanții autorității contractante.
În cazul în care serviciile sunt necesare autorității contractante în continuare, Contractantul are obligația, ca  pe cheltuiala sa:

a)să presteze din nou serviciiile  respinse; sau

b)să facă toate modificările necesare pentru ca serviciile să corespundă cu specificațiile din solicitarea de ofertă si oferta depusă de contractant, în maxim 2 zile de la încheierea procesului de refuz a recepției, în caz contrar, urmând să răspundă cu daune – interese faţă de Universitatea „Alexandru Ioan  Cuza” din Iaşi.

13.4. - Prevederile clauzelor 13.1.-13.3. nu îl vor absolvi pe contractant de obligaţia asumării garanţiilor sau de alte obligaţii prevăzute în contract. 
14. Amendamente 

14.1- Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional în condițiile art. 221 din Legea  98/2016.

14.2- Orice modificare a clauzelor contractuale nu poate avea loc decât în cursul perioadei de valabilitate a contractului.


15. Începere, finalizare, întârzieri
15.1 - Contractantul are obligaţia de a presta serviciile conform termenelor prezentate in prezentul contract.

15.2 - Dacă pe parcursul derulării contractului, contractantul constată că nu poate respecta condiţiile de prestare, acesta are obligaţia de a notifica acest lucru, în timp util, autorităţii contractante. Modificarea condiţiilor de prestare asumate se face cu acordul părţilor, prin act adiţional.

15.3 - În afara cazului în care autoritatea contractanta este de acord cu o modificare a condiţiilor de prestare a serviciilor, orice întârziere în îndeplinirea contractului dă dreptul autoritatii contractante de a solicita penalităţi contractantului şi de a rezilia de drept contractul.

16. Subcontractanţi

16.1- Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

16.2 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

16.3 -(1)Contractantul este pe deplin răspunzător faţă de autoritatea contractantă de modul în care îndeplineşte contractul.

         (2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

         (3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

16.4.-Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.  
17. Forţa majoră

17.1. –Orice eveniment imprevizibil sau inevitabil care împiedicã, în parte sau în totalitate, îndeplinirea obligaţiilor contractului, va fi considerat un caz de forţã majorã. 

17.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.
17.4. - Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

17.5. - Dacă forţa majoră acţionează sau se estimează că va acţiona o perioadă mai mare de 10 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

18. Încetarea contractului

18.1 Prezentul contract încetează în următoarele cazuri:


a)părţile convin de comun acord încetarea contractului;


b)expirarea duratei contractului;


c) prin reziliere, în condiţiile clauzelor din prezentul contract;


d)în cazul procedurii de faliment, a retragerii autorizaţiei de funcţionare a contractantului;


e) prin denunţare unilaterală în condițiile prevăzute de art. art. 223(1) din Legea 98/2016 și a clauzelor  din prezentul contract;


f)prin imposibilitate de executare, în condiţiile art. 17.
18.2..Autoritatea contractantă îşi rezervă dreptul de a rezoluţiona/rezilia Contractul, fără însă a fi afectat dreptul Părţilor de a pretinde plata unor daune sau alte prejudicii, dacă:

(i) Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformităţii sau executarea obligaţiilor care decurg din prezentul Contract;

(ii) Contractantul subcontractează părţi din Contract fără a avea acordul scris al Autorităţii contractante;

(iii) Contractantul cesionează drepturile şi obligaţiile sale fără acordul scris al Autorităţii contractante;

(iv) Are loc orice modificare organizaţională care implică o schimbare cu privire la personalitatea juridică, natura sau controlul Contractantului, cu excepţia situaţiei în care asemenea modificări sunt realizate prin Act Adiţional la prezentul Contract, cu respectarea dispoziţiilor legale;

(v) Devin incidente oricare alte incapacităţi legale care să împiedice executarea Contractului;

(vi) Contractantul eşuează în a furniza/menţine/prelungi/reîntregi/completa garanţiile ori asigurările solicitate prin Contract;

(vii) în cazul în care, printr-un act normativ, se modifică interesul public al Autorităţii contractante în legătură cu care se furnizează Produselor care fac obiectul Contractului;

(viii) la momentul atribuirii Contractului, Contractantul se afla în una dintre situaţiile care ar fi determinat excluderea sa din procedura de atribuire;

(ix) în situaţia în care Contractul nu ar fi trebuit să fie atribuit Contractantului deoarece au fost încălcate grav obligaţiile care rezultă din legislaţia europeană relevantă iar această împrejurarea fost constatată printr-o decizie a Curţii de Justiţie a Uniunii Europene;

(x) În cazul în care împotriva Contractantului se deschide procedura falimentului;

(xi) Contractantul a săvârşit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorităţii contractante;

(xii) Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestaţiilor din vina Contractantului.

18.3. Contractantul poate rezoluţiona/rezilia Contractul fără însă a fi afectat dreptul Părţilor de a pretinde plata unor daune sau alte prejudicii, în cazul în care:

(i) Autoritatea contractantă a comis erori esenţiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii) Autoritatea contractantă nu îşi îndeplineşte obligaţiile de plată a produselor prestate de Contractant, în condiţiile stabilite prin prezentul Contract.

18.4. Rezoluţiunea/Rezilierea Contractului în condiţiile pct. 18.2 şi pct. 18.3 intervine cu efecte depline, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti şi/sau arbitrale.

18.5. Prevederile prezentului Contract în materia rezoluţiunii/rezilierii Contractului se completează cu prevederile în materie ale Codului Civil în vigoare.

18.6. În situaţia rezoluţiunii/rezilierii totale/parţiale din cauza neexecutării/executării parţiale de către Contractant a obligaţiilor contractuale, acesta va datora Autorităţii contractante daune-interese cu titlu de clauză penală în cuantum egal cu valoarea obligaţiilor contractuale neexecutate.
19. Soluţionarea litigiilor

19.1. -Autoritatea contractantă şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

19.2 Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează de catre instanta competenta, conform prevederilor legale.

20. Limba care guvernează contractul

20.1. - Limba care guvernează contractul este limba română.
21. Comunicări
21.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare.

 (2) Orice document scris trebuie înregistrat atât în momentul transmiterii cât şi în momentul primirii.

21.2. - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.
22. Prelucrarea datelor cu caracter personal

22.1 Colectarea,  prelucrarea și stocarea/arhivarea  datelor cu caracter personal se vor realiza în conformitate cu prevederile Regulamentului nr. 679  /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.
22.2 Datele cu caracter personal, așa cum sunt clasificate în Regulamentul (UE) 679 / 2016,vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.
22.3 Părțile contractuale vor lua măsuri tehnice și organizatorice adecvate, protrivit propriilor atribuții și 
competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.
22.4 Părțile contractuale vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

23. Nulităţi

23.1. – Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.

24. Legea aplicabilă contractului
25.1. - Contractul va fi interpretat conform legilor din România.

Părţile au înţeles să încheie azi ....................... prezentul contract în două exemplare, câte unul pentru fiecare parte.  

Părţile au înţeles să încheie azi ............................... prezentul contract în două exemplare, câte unul pentru fiecare parte.  

